EkBass/fiwiki-20250220-pages-articles huggingface dataset:
Iruvar

Iruvar (; suomeksi ”Kaksikko”) on vuonna 1997 ensi-iltansa saanut intialainen tamilinkielinen poliittinen draamaelokuva, jonka on käsikirjoittanut, tuottanut ja ohjannut Mani Ratnam. M. G. Ramachandranin, M. Karunanidhin ja J. Jayalalithaan elämästä inspiroitunut elokuva sijoittuu Tamil Nadun elokuvan ja politiikan taustalle. Miespääosia näyttelevät Mohanlal ja Prakash Raj, jotka ovat elokuvassa poliittisiksi vastustajiksi muuttuneita ystäviä. Aishwarya Rai, Revathi, Gautami ja Tabu näyttelevät naisia ​​heidän elämässään. Miss Maailmaksi vuonna 1994 kruunattu Rai teki ensiesiintymisensä elokuvassa näytellen kaksoisroolia. Suuren budjetin elokuvan soundtrack oli A. R. Rahmanin säveltämä. Kuvaajana toimi Santosh Sivan. Elokuva oli Mohanlalin debyytti tamilielokuvassa cameoesiintymisensä elokuvassa Gopura Vasalile jälkeen. Elokuva esitettiin Masters-osiossa vuoden 1997 Toronton elokuvajuhlilla. Iruvar oli menestys kriitikoiden keskuudessa, ja se voitti parhaan elokuvan palkinnon Belgradin elokuvajuhlilla sekä kaksi National Film Awards -palkintoa. Vuonna 2012 kriitikko Rachel Dwyer mainitsi Iruvarin British Film Instituten Sight & Soundin 1000 kaikkien aikojen parhaan elokuvan joukossa. == Juoni == Aloitteleva näyttelijä Anandam ystävystyy nousussa olevan ruohonjuuritason poliitikon ja kirjailijan Tamizhselvanin kanssa. Anandamin suosion kasvaessa hänestä tulee Tamizhselvanille ja tämän puolueelle tärkeä työkalu yleisön kosiskelemisessa. Puolueen johtajan Annadurain kuoleman jälkeen molemmat päätyvät ehdolle osavaltion korkeimpaan poliittiseen virkaan, ja heidän välilleen syntyy kuilu. == Näyttelijät == == Soundtrack == == Palkinnot == * National Film Awards ** Paras miessivuosa – Prakash Raj ** Paras kuvaus – Santosh Sivan * Belgradin elokuvajuhlat ** Paras auteur-elokuva == Lähteet == == Aiheesta muualla == * * * Luokka:Vuoden 1997 intialaiset elokuvat Luokka:Intialaiset draamaelokuvat Luokka:Tamilinkieliset elokuvat Luokka:Mani Ratnamin ohjaamat elokuvat Luokka:Elokuvat elokuvanteosta
Elisabet Gustafson

Karin Elisabet Gustafson (o.s. Johansson, s. 2. toukokuuta 1964 Uumaja) on ruotsalainen kilpauransa päättänyt curlingpelaaja, olympiamitalisti, maailman- ja euroopanmestari. == Elämä ja urheilu-ura == Gustafson voitti pronssia lajin historian ensimmäisessä naisten olympiaturnauksessa Naganossa 1998. Neljä vuotta myöhemmin Salt Lake Cityn talviolympialaisissa hänen edustamansa Ruotsi sijoittui kuudenneksi. MM-kilpailuista Gustafson voitti kuusi mitalia joista neljä kultaista, ja EM-kilpailuista hän voitti myös neljä mestaruutta sekä kaksi himmeämpää mitalia. Gustafson on nimetty curlingin kansainväliseen hall of fameen kahdesti, sekä henkilönä että kipparoimansa joukkueen jäsenenähttps://worldcurling.org/2020/02/hof-2020/ . Hän on ammatiltaan kirurgi ja avioitui pikaluistelun olympiavoittaja Tomas Gustafsonin kanssa.OlympediaRuotsin olympiakomiteaworldcurling.org == Lähteet == * * Profiili Ruotsin olympiakomitea * Profiili worldcurling.org === Viitteet === == Aiheesta muualla == * Luokka:Ruotsalaiset curlingpelaajat Luokka:Ruotsalaiset olympiamitalistit Luokka:Vuonna 1964 syntyneet Luokka:Elävät henkilöt
Kultatähtiomena

Kultatähtiomena (Chrysophyllum cainito) on sapotillakasvien heimoon kuuluva kasvilaji. Se on kotoisin Keski-Amerikasta ja Länsi-Intian saaristosta (Karibialta). Se on ikivihreä pensas tai puu, jonka hedelmiä käytetään ravinnoksi. Lehdet ovat yläpinnaltaan kirkkaan sinivihreät, alapinnaltaan kuparinsävyiset. == Lähteet == Luokka:Sapotillakasvit Luokka:Puut
Rettigin tupakkatehdas

Rettigin tupakkatehdas on tehdaskiinteistö ja entinen P. C. Rettig & Co:n tupakkatehdas Turussa, Hämeenkadun ja Nunnankadun kulmassa II kaupunginosassa. Useita rakennuksia yhdistävää vanhaa teollisuusaluetta kutsutaan joskus myös Rettigin kortteliksi. Vuodesta 2022 rakennuksessa on toiminut Turun kaupungin Taiteen talo, jossa järjestetään esityksiä, näyttelyitä ja muita tapahtumia. Tehdasalue on rakentunut useassa vaiheessa 1800-luvulta 1920-luvulle. Nelikerroksinen, Hämeenkadun puoleinen rakennus on rakennettu vuosina 1928–1929. Se edustaa 1920-luvun klassismia ja sen on suunnitellut Albert Richardtson. == Tupakkatehtaana == Tupakkatehdas aloitti toimintansa Pehr Cerelius Rettigin johtamana vuonna 1845. Tehdas valmisti aluksi piipputupakkaa, sikareita ja nuuskaa, joista piipputupakka oli selvästi kysytyintä. Savukkeiden valmistus alkoi vuonna 1856 aluksi käsin ja 1860-luvulta alkaen koneistamalla. 1870-luvulta alkaen tehtaan toiminta laajeni nopeasti Fredric von Rettigin johtamana. Vuonna 1871 tehtaassa valmistettiin noin 2,5 miljoonaa savuketta, kun vuonna 1907 niitä valmistettiin jo lähemmäs 340 miljoonaa. Tupakan valmistus alueella lopetettiin vuonna 1960, kun Rettigin tupakanvalmistus siirtyi uuteen tehtaaseen lähemmäs Turun satamaa. Rettig Oy myi tupakanvalmistuksensa vuonna 1995 R. J. Reynolds -tupakkayhtiölle, joka lopetti tupakan valmistamisen Turussa vuonna 1999. == Rakennuksen myöhemmät vaiheet == Turun kaupunki osti tehdarakennuksen yhdessä Rettigin palatsin kanssa heinäkuussa 1986; tuolloin tehtaan arvoksi laskettiin 35 miljoonaa markkaa. Kaupunki myi rakennuksen jo lokakuussa 1986 Åbo Akademin säätiölle, ja vuosina 1986–2017 rakennuksessa järjestettiin vaihtelevasti ruotsinkielistä yläkoulu- ja lukio-opetusta sekä Åbo Akademin ja Yrkeshögskolan Novian opetusta. Turun kaupunki osti kiinteistön takaisin Åbo Akademin säätiöltä 12 miljoonalla eurolla joulukuussa 2021. Rakennusta kunnostettiin ja se avattiin keväällä 2022 nimellä Taiteen talo. Talossa toimii eri alojen taiteilijoita, ja siellä järjestetään monipuolisesti taiteeseen liittyviä tapahtumia, kuten näyttelyitä ja esityksiä. == Lähteet == == Aiheesta muualla == * P. C. Rettig & C:on tupakkatehdas, Suomen Kuvalehti, 11.11.1922, nro 45, s. 17, Kansalliskirjaston digitaaliset aineistot * Taiteen talon tarina Luokka:Turun rakennukset ja rakennelmat Luokka:Tupakkayhtiöt Luokka:II kaupunginosa‎
Strambino

Strambino () on kunta Italiassa Piemonten alueella sijaitsevassa Torinon metropolikaupungissa.Strambino Sapere.it Strambino Enciclopedia Treccani Strambino Turismo Torino Vuoden 2022 alussa kunnassa oli arviolta 6 067 asukasta. ==Lähteet== ==Aiheesta muualla== Luokka:Torinon metropolikaupungin kunnat
Zvjahelin piiri

Zvjahelin piiri (; vuoteen 2022 asti Novohrad-Volynskyin piiri, ) on hallinnollinen piiri Ukrainan pohjoisosassa Žytomyrin alueella. Piiri on perustettu alkujaan vuonna 1923 ja sitä laajennettiin merkittävästi heinäkuussa 2020. Piirin naapurina on pohjoisessa Korostenin piiri, idässä ja kaakossa Žytomyrin piiri, lounaassa Hmelnytskyin alue ja luoteessa Rivnen alue. Piirin hallinnollinen keskus on Zvjahel (aiempi Novohrad-Volynskyi 55 463 as., 2021). Zvjahelin kaupunki ja sitä ympäröivä piiri saivat uuden nimensä vuonna 2022. Zvjahelin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Zvjahelin (Novohrad-Volynskyin) piirin pinta-alaksi tuli 5 237,3 neliökilometriä. Ukrainan tilastokeskus arvioi Zvjaheln piirin (tuolloisen Novohrad-Volynskyin piirin) väkiluvuksi 167 540 (1.1.2021). Kaupunkilaisiksi luokiteltiin 55,1 prosenttia piirin asukkaista (92 385 as.), eli kahden kaupungin (Baranivka ja Zvjahel) ja kahdeksan kaupunkityyppisen taajaman väestö. NovogradVolynskyi-Raion.png| Zvjahelin (Novohrad-Volynskyin) piiri oli paljon pienempi piiri ennen heinäkuun 2020 alueuudistusta. Фотографія адміністративної будівлі міської ради.jpg| Zvjahelin kaupungin hallintorakennus. Будівля вокзалу станції Звягель I.jpg| Zvjahelin rautatieasema. Костьол-Баранівка.JPG|Roomalaiskatolinen kirkko Baranivkassa. ==Lähteet== ==Aiheesta muualla== *Інформаційна довідка про Новоград-Волинський район (nvrdazt.gov.ua) *Istorija zvjahelskoho kraju (nvrdazt.gov.ua) * Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista) (ukrssr.com.ua) * Novohrad- Volynskyi raion (gki.com.ua) Luokka:Žytomyrin alueen piirit
HD 84406

HD 84406 on auringonkaltainen tähti, joka sijaitsee Ison karhun tähtikuviossa, 260 valovuoden päässä Maasta. Sen voi erottaa taivaalta kaukoputken tai tehokkaan kiikarin avulla mutta ei paljain silmin. Tähden ominaisliike on varsin suuri, −0,137 kaarisekuntia vuodessa, ja se luokitellaan kellertäväksi alijättiläiseksi. Koska HD 84406 sijaitsee suhteellisen etäällä muista kohteista, tähteä käytettiin apuna säädettäessä James Webb -avaruusteleskoopin peilejä oikeaan asentoon. Varsinaiseen tieteelliseen havainnointiin tähti on kuitenkin liian kirkas teleskoopin herkille laitteille. == Lähteet == Luokka:Ison karhun tähdistö Luokka:Alijättiläistähdet
Calculating Infinity

Calculating Infinity on yhdysvaltalaisen metalcore -yhtye The Dillinger Escape Planin debyyttialbumi. Se äänitettiin Trax East Recording Studiossa South Riverissä New Jerseyssä ja sen tuotti Steve Evetts yhdessä yhtyeen kitaristi Ben Weinmanin ja rumpali Chris Pennien kanssa. Albumin julkaisi 28. syyskuuta 1999 Relapse Records. Albumi on yhtyeen ainoa täyspitkä albumi alkuperäisen laulajansa Dimitri Minakakisin kanssa, joka jätti yhtyeen vuonna 2001. == Kappaleet == == Kokoonpano == * Dimitri Minakakis – laulu * Ben Weinman – kitara, basso * Brian Benoit – kitara * Chris Pennie – rummut, koskettimet ; Tuotanto Tiedot otettu albumin takakannesta. * Ben Weinman – tuotanto * Chris Pennie – tuotanto * Steve Evetts – tuotanto, suunnittelu * Aaron Harris – tekninen apu * Jason Hellmann – tekninen apu * Alan Douches – masterointi * Adam Peterson – graafinen suunnittelu * Paul Delia – valokuvaus * Scott Kinkade – lisävalokuvaus == Arvostelut == * AllMusic: Calculating Infinity: The Dillinger Escape Plan Viitattu 14.1.2023. * Imperiumi: 8/10Calculating Infinity: The Dillinger Escape Plan Viitattu 14.1.2023. == Lähteet == == Aiheesta muualla == Calculating Infinity Discogsissa Luokka:Vuoden 1999 esikoisalbumit
Zawadzkie (kunta)

Zawadzkie on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 11 206. Kunnan hallintokeskus on Zawadzkien kaupunki. == Maantiede ja liikenneyhteydet == Zawadzkien kunnan pinta-ala on noin 82,2 neliökilometriä. Se rajoittuu Dobrodzieńin, Jemielnican, Kolonowskien, Krupski Młynin, Pawonkówin ja Wielowieśin kuntiin. Kunta sijaitsee Równina Opolskan (”Opolen tasanko”) fyysismaantieteellisellä alueella. Sen pinta-alasta noin 61 prosenttia on metsää ja metsämaata ja noin 28 prosenttia maatalousmaata. Mała Panew -joki virtaa kunnan halki. Zawadzkien kunta jakautuu Zawadzkien kaupunkiin ja kahteen kylään, jotka ovat Żędowice ja Kielcza. Voivodikunnan tiet 426, 463 sekä 901 ja rautatielinja 144 (Tarnowskie Góry–Opole Główne) kulkevat Zawadzkien kunnan alueella. == Väestö == Zawadzkien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 14 199. Vuoden 2020 joulukuussa 51,1 prosenttia kunnan asukkaista oli naisia ja 48,9 prosenttia miehiä. Alle 18-vuotiaat muodostivat kunnan väestöstä 13,4 prosenttia, työikäiset 63,5 prosenttia ja eläkeikäiset 23,1 prosenttia. Väestön keski-ikä oli 44,4 vuotta. Vuonna 2020 kunnan työttömyysaste oli viisi prosenttia. Puolan vuoden 2011 väestönlaskennassa kunnan väestöstä 11,4 prosenttia oli saksalaisia. == Lähteet == == Aiheesta muualla == * Luokka:Opolen voivodikunnan kunnat
Ojamäki

Ojamäki on sukunimi, joka on muun muassa seuraavilla suomalaisilla henkilöillä: *Asko Ojamäki (s. 1946), kaupunginjohtaja *Niko Ojamäki (s. 1995), jääkiekkoilija, olympiavoittaja ja maailmanmestari
Torsten Edgren

Torsten Erik Ragnarsson Edgren (18. toukokuuta 1934 Helsinki – 29. marraskuuta 2021 Helsinki) oli suomalainen arkeologi. Edgren oli kiinnostunut kivikaudesta, keramiikkatyyleistä, savi-idoleista ja punamultahaudoista. Hän kartoitti Harolan muinaisjäännösaluetta ensimmäisenä kenttätyönnään vuonna 1955. Edgren valmistui filosofian kandidaatiksi 1961 ja väitteli tohtoriksi 1966. Edgren työskenteli vuodesta 1967 alkaen tutkijana ja dosenttina eri tehtävissä Turun yliopistossa, Åbo Akademissa, Uppsalan yliopistossa ja Helsingin yliopistossa.Vem och vad 1996, s. 84–85. Helsingfors 1996. ISBN 951-50-0800-X Vuosina 1972–1992 hän työskenteli Museoviraston tutkimusosaston johtajana ja sen jälkeen arkeologian osaston johtajana, kunnes jäi eläkkeelle 1999. Edgren toimi Suomen muinaismuistoyhdistyksen puheenjohtajana 1991–1998. Hänelle myönnettiin professorin arvonimi vuonna 1998. ==Lähteet== Luokka:Suomalaiset arkeologit Luokka:Suomenruotsalaiset arkeologit Luokka:Suomalaiset professorin arvonimen saaneet Luokka:Vuonna 1934 syntyneet Luokka:Vuonna 2021 kuolleet
Mid90s

Mid90s (tyyliteltynä mid90s) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Jonah Hill. Elokuva on Hillin debyyttiohjaus, ja se perustuu Hillin omiin lapsuuden kokemuksiin 90-luvun puolivälissä. Elokuvan pääosia esittävät Sunny Suljic, Lucas Hedges ja Katherine Waterston, ja se kertoo 13-vuotiaasta Stevie-pojasta, joka alkaa viettämään aikaa vanhempien skeittaajapoikien kanssa 90-luvun Los Angelesissa. Mid90s sai maailmanensi-iltansa Toronton elokuvajuhlilla 9. syyskuuta 2018. Se sai positiivisen vastaanoton kriitikoilta. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2018 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:A24:n elokuvat
Jon Sallinen

Jon Sallinen (s. 13. marraskuuta 2000) on suomalainen freestyle-laskija, jonka päälaji on halfpipe. Sallinen edustaa Freestyleseura Moebiusta ja aloitti MC- uransa Völkl-suksilla mutta edustaa nykyään Atomic-tallia. Sallinen edusti Suomea Pekingin talviolympialaisissa 2022. Hän osallistui halfpipen karsintaan karsiutuen kuitenkin loppukilpailusta. Sallisen suoritus nousi kuitenkin otsikoihin maailmalla hänen törmättyään ensimmäisessä karsintalaskussa reunavallin päällä olleeseen kameramieheen. Hänen lopullinen sijoituksensa oli 23:s. Aspenin MM-kilpailuissa 2021 hän sijoittui samassa lajissa 19:nneksi. Sallinen kilpaili maailmancupissa ensimmäisen kerran Copper Mountainissa joulukuussa 2019 sijoittuen halfpipessa 27:nneksi. Kymmenen parhaan joukkoon hän sijoittui ensimmäisen kerran Calgaryssa joulukuussa 2021, jolloin hän oli samassa lajissa kuudes. Kausi 2022–2023 muodostui Sallisen läpimurtokaudeksi. Maailmancup alkoi paippikarsinnan voitolla Copperissa ja finaalin 5. sijalla, jonka jälkeen Sallinen voitti ensimmäisen MC-osakilpailunsa Calgaryn osakilpailussa. Pienen kylkivamman takia Sallinen ei osallistunut Mammothin osakilpailuun ja sijoittui näin ollen MC-kokonaiscupissa neljänneksi kaudella 2022-23. Alkukauden hyvien suoritusten perusteella Sallinen sai kutsun X Games -tapahtumaan Aspenissa, ja siellä suomalaislaskija otti pronssia miesten ski halfpipessä. Sallisen läpimurtokausi huipentui MM-hopeaan freestylen MM- kisojen lumikourussa Georgian Bakurianissa. Kyse on lajin historian kaikkien aikojen parhaasta suomalaissaavutuksesta. Sallisen MM-hopea oli ehdolla vuoden 2024 urheilugaalan ”Sykähdyttävin urheiluhetki” -kategoriassa Kauden 2022–23 päättyessä Sallinen oli FIS-rankingin nelonen ski halfpipessä . Kaudella 2023-24 Sallinen jatkoi menestyksekästä MC halfpipe-uraa voittaen useita karsintoja. Palkintopallille hän nousi Calgaryn kahdessa MC-osakilpailussa: ensin kolmanneksi ja toisessa osakilpailussa hopealle . Maailmancupin kokonaiscupissa Sallinen nousi näin ollen kolmanneksi kaudella 2023-24 Maaliskuussa 2024 Sallinen osallistui DewTour-kutsukilpailuun sijoittuen kisassa neljänneksi . Seuraava päivä koitui kuitenkin kohtalokkaaksi, kun Sallinen osallistui halfpipen jameihin, kaatui uuden tempun alastulossa ja loukkasi polvensa pahasti . Näin ollen kausi 2024-25 tulee jäämään väliaikaiseksi kuntouttaen polvea, ja katseet kohdistuvat vuoden 2026 Milano Cortina talviolympialaisiin. == Lähteet == Luokka:Vuonna 2000 syntyneet Luokka:Suomalaiset freestylehiihtäjät Luokka:Elävät henkilöt
Dracula (makeinen)

Dracula eli Dracula-pilleri on 1970-luvun puolivälissä lanseerattu väkevä salmiakkimakeinen, joka on lähtöisin Ruotsin Årjängistä. Se on Troll-Gott- nimisen pienyhtiön kehittämä tuote, joka on levinnyt kaikkiin Pohjoismaihin. Dracula-makeispussissa on huomiota herättävä kreivi Draculan kuva. Jukka Annalan tietokirjassa Salmiakki (2001) Draculaa luonnehditaan ”kovien karamellien klassikoksi”.Annala 2001, s. 127. Dracula sai Suomen Salmiakkiyhdistyksen myöntämän Salmiakki-Finlandia-palkinnon vuonna 2002. == Lähteet == Luokka:Makeismerkit Luokka:Dracula
Seals and Crofts

thumb|Seals and Crofts vuonna 1975. Seals and Crofts oli yhdysvaltalainen 1970-luvun soft rock -duo, jonka tunnetuimmat kappaleet olivat ”Summer Breeze” (1972), ”Diamond Girl” (1973) ja ”Get Closer” (1976). Niistä jokainen ylsi kuudennelle tilalle Billboard Hot 100 -singlelistalla. Yhtyeen jäsenet olivat James Eugene ”Jim” Seals (1941 - 6. kesäkuuta 2022) ja Darrell George ”Dash” Crofts (s. 1938). Duo hajosi vuonna 1980 mutta teki paluun vuosina 1991–1992 ja 2004, jolloin se julkaisi viimeiseksi jääneen albuminsa TracesSeals and Crofts, Artist Biography by Steve Huey, Allmusic.com. Viitattu 19.2.2022.. Yhtyeen jäsenet tunnettiin bahai-uskon harjoittajina. Seals and Crofts julkaisi vuonna 1974, pian Roe vastaan Wade -oikeudenkäynnin jälkeen, aborttia vastustavan albumin Unborn Child, jonka nimikappaletta konservatiiviset radioasemat soittivat paljon mutta monet liberaalit asemat eivät lainkaan. Kappale aiheutti myös abortin puolustajien mielenilmauksia duon esiintymisten yhteydessä. Yhdysvaltalainen videobloggari ja musiikkiammattilainen Rick Beato nimesi YouTube-videollaan maaliskuussa 2021 Seals and Croftsin laulun ”Summer Breeze” kaikkien aikojen neljän parhaan laulaja-lauluntekijän tekemän kappaleen joukkoon. Muut kolme olivat Gordon Lightfootin ”Carefree Highway”, Bob Dylanin ”The Times They Are a-Changin’” ja Joni Mitchellin ”Both Sides Now”. ==Albumit== *1969: Seals and Crofts *1970: Down Home *1972: Summer Breeze *1972: Year of Sunday *1973: Diamond Girl *1974: Unborn Child *1975: I’ll Play for You *1976: Sudan Village *1976: Get Closer *1977: One on One (musiikkia elokuvaan Yhden miehen peli) *1978: Takin' It Easy *1980: The Longest Road *2004: Traces ==Lähteet== Luokka:1970-luvun yhtyeet ja sooloartistit Luokka:Yhdysvaltalaiset rockyhtyeet
Giromagnyn kantoni

Giromagny on Ranskassa yksi Territoire de Belfortin departementin kantoneista. Se käsittää 22 kuntaa ja sen alueella asui vuoden 2018 alussa 15 257 ihmistä. Giromagnyn kantonin keskustoimisto on Giromagnyn kunnassa. == Kunnat == Giromagnyn kantonin kunnat: * Anjoutey * Auxelles-Bas * Auxelles-Haut * Bourg- sous-Châtelet * Chaux * Etueffont * Felon * Giromagny * Grosmagny * Lachapelle-sous-Chaux * Lachapelle-sous-Rougemont * Lamadeleine-Val-des-Anges * Lepuix * Leval * Petitefontaine * Petitmagny * Riervescemont * Romagny-sous- Rougemont * Rougegoutte * Rougemont-le-Château * Saint-Germain-le-Châtelet * Vescemont == Lähteet == Luokka:Ranskan kantonit
Denis Pušilin

Denis Vladimirovitš Pušilin (, ; s. 9. toukokuuta 1981 Makijivka, Donetskin alue) on Donetskin kansantasavallaksi yksipuolisesti julistautuneella Ukrainan alueella‘Donetsk People’s Republic’ seeks sense of nationhood Al Jazeera toimiva poliittinen vaikuttaja.CONSOLIDATED LIST OF FINANCIAL SANCTIONS TARGETS IN THE UK Gov.uk Pušilin työskenteli 2000-vuosikymmenellä myyntipäällikkönä.Pushilin Denis Database of Free Russia Forum Vuosina 2011–2013 hän toimi Ponzi-tyylistä MMM-huijausta jatkaneen yhtiön palveluksessa.Separatists' Pirate State Is Bound to Fail The Moscow Times Hänestä tuli myös samannimisen liikkeen ja puolueen jäsen. Hän ei saanut paikkaa Ukrainan parlamenttivaalin 2012 uusintavaaleissa 15. joulukuuta 2013. Pušilin oli vuonna 2014 mukana Donetskin kansantasavallan alueen kaappaamisessa Itä-Ukrainan separatistien hallintaan. Hän on esiintynyt separatistien aktiivisena edustajana. 4. syyskuuta 2015 hänestä tuli Donetskin kansantasavallan kansanneuvoston puhemies. 7. syyskuuta 2018 Pušilin pääsi Donetskin kansantasavallan siirtymäkauden johtajaksi, ja 11. marraskuuta 2018 pidettyjen tunnustamattomien vaalien jälkeen hänen asemastaan johtajana tuli vakituinen. Aiempi Donetskin kansantavallan johtaja, Aleksandr Zahartšenko oli surmattu donetskilaiseen ravintolaan kohdistetussa pommi-iskussa 31. elokuuta 2018. Tykistötulituksen yltyessä Pušilin allekirjoitti 19. helmikuuta 2022 määräyksen liikekannallepanosta Donetskin kansantasavallassa.Ukraine latest: Military officials survive separatist attack Deutsche Welle Pušilin on päätynyt kohdehenkilöksi YhdysvaltainTreasury Sanctions Additional Individuals For Threatening The Territorial Integrity Of Ukraine U.S. Department of the Treasury, Yhdistyneen kuningaskunnan, Euroopan unionin, Kanadan, Australian, Sveitsin, Liechtensteinin ja Norjan pakotelistoille. Hänet on liitetty Vapaan Venäjän foorumin "Spisok Putina" -tietokantaan ("Putinin lista") aggressorien kategoriassa. Siinä häntä syytetään nukkevaltion johtamisesta, terrorismista, kidnappaamisesta, kidutuksesta, salakuljetuksesta ja rajat ylittävästä korruptiosta. Donetskin kansantasavalta on Ukrainassa määritelty terroristijärjestöksi. Pušilin hyväksyttiin vuonna 2021 Yhtenäinen Venäjä -puolueen jäseneksi.Ukraine conflict: Putin invites separatist leaders into his party The Times == Lähteet == Luokka:Ukrainalaiset henkilöt Luokka:Donetskin kansantasavallan henkilöt Luokka:Vuonna 1981 syntyneet Luokka:Elävät henkilöt
Jeremy Smith

Jeremy Smith (; s. 13. huhtikuuta 1989) on yhdysvaltalainen jääkiekkomaalivahti, jolla on myös Kiinan kansalaisuus. Hän edustaa KHL- liigassa pelaavaa Kunlun Red Staria. Hän edusti Kiinaa vuoden 2022 talviolympialaisissa Pekingissä. Luokka:Yhdysvaltalaiset jääkiekkomaalivahdit Luokka:Kiinalaiset jääkiekkomaalivahdit Luokka:Vuonna 1989 syntyneet Luokka:Elävät henkilöt Luokka:Nashville Predatorsin varaamat pelaajat
Saginaw’n piirikunta

Saginaw’n piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 190 124 vuonna 2020. Piirikunnan hallintokeskus on Saginaw’n kaupunki, joka on myös Saginaw’n piirikunnan suurin kunta. Piirikunta on perustettu vuonna 1822. == Väestö == Vuonna 2020 Saginaw’n piirikunnan 190 124 asukkaasta valkoisia oli 76,3 %, mustia 19,3 %, aasialaisia 1,4 % ja alkuperäisasukkaita 0,6 %. Vuonna 2019 4,5 % asukkaista puhui kotonaan jotain muuta kieltä kuin englantia ja 2,4 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Marina Klimova

Marina Vladimirovna Klimova (; s. 22. heinäkuuta 1966) on taitoluistelija, joka edusti Neuvostoliittoa jäätanssissa parinsa Sergei Ponomarenkon kanssa. He olivat maailman huipulla 1990-luvun alussa. Klimovan ja Ponomarenkon suurkisamenestys alkoi 1984, jolloin he saivat pronssia sekä EM-kisoissa että Sarajevon olympialaisissa. Natalja Bestemjanova ja Andrei Bukin olivat heidän edellään vuoden 1988 olympialaisissa, mutta näiden lopetettua uransa Klimovasta ja Ponomarenkosta tuli ykköspari, joka voitti kultamitalin 1992 Albertvillen olympialaisissa ja monia muita arvokisamitaleita. Klimovaa epäiltiin dopingista vuonna 1991. B-näyte oli puhdas, mutta tapaus muutti lajin testauskäytäntöjä. Klimova ja Ponomarenko menivät naimisiin vuonna 1984. He jatkoivat uraansa valmentajana ja koreografina Yhdysvalloissa. Heidän poikansa Anthony kilpailee jäätanssissa kanadalaisen parinsa Christina Carreiran kanssa. == Lähteet == Luokka:Jäätanssijat Luokka:Venäläiset taitoluistelijat Luokka:Venäläiset taitoluisteluvalmentajat Luokka:Venäläiset olympiavoittajat Luokka:Vuonna 1966 syntyneet Luokka:Elävät henkilöt
Sergei Ponomarenko

Sergei Vladilenovitš Ponomarenko (; s. 6. lokakuuta 1960) on taitoluistelija, joka edusti Neuvostoliittoa jäätanssissa parinsa Marina Klimovan kanssa. He olivat maailman huipulla 1990-luvun alussa. Ponomarenkon ja Klimovan suurkisamenestys alkoi 1984, jolloin he saivat pronssia sekä EM-kisoissa että Sarajevon olympialaisissa. Natalja Bestemjanova ja Andrei Bukin olivat heidän edellään vuoden 1988 olympialaisissa, mutta näiden lopetettua uransa Klimovasta ja Ponomarenkosta tuli ykköspari, joka voitti kultamitalin 1992 Albertvillen olympialaisissa ja monia muita arvokisamitaleita. Klimova ja Ponomarenko menivät naimisiin vuonna 1984. He jatkoivat uraansa valmentajana ja koreografina Yhdysvalloissa. Heidän poikansa Anthony kilpailee jäätanssissa kanadalaisen parinsa Christina Carreiran kanssa. == Lähteet == Luokka:Jäätanssijat Luokka:Venäläiset taitoluistelijat Luokka:Neuvostoliittolaiset taitoluistelijat Luokka:Venäläiset taitoluisteluvalmentajat Luokka:Venäläiset olympiavoittajat Luokka:Neuvostoliittolaiset olympiamitalistit Luokka:Vuonna 1960 syntyneet Luokka:Elävät henkilöt
Give That Wolf a Banana

Give That Wolf a Banana on norjalaisen yhtyeen Subwoolferin kappale. He edustivat Norjaa Eurovision laulukilpailussa 2022. Kappale kilpaili Euroviisujen finaalissa, jossa se sai 182 pistettä ja saavutti sijan 10. == Lähteet == Luokka:Norjan euroviisuedustuskappaleet Luokka:Vuoden 2022 euroviisuedustuskappaleet
Guilty Pleasure

Guilty Pleasure on kroatialaisen laulajan Mia Dimšićin kappale. Hän edusti Kroatiaa Eurovision laulukilpailussa 2022 hänen voitettuaan Kroatian Dora 2022 euroviisukarsinnan. Kappale kilpaili ensimmäisessä semifinaalissa, jossa se sijoittui yhdenneksitoista ja täten karsiutui finaalista. == Lähteet == Luokka:Kroatian euroviisuedustuskappaleet Luokka:Vuoden 2022 euroviisuedustuskappaleet
Frank Mauer

Frank Mauer (s. 12. huhtikuuta 1988 Heidelberg, Saksa) on saksalainen jääkiekkoilija, pelipaikaltaan laitahyökkääjä. Mauerin kasvattajaseura on Mannheimer ERC. Mauer pelasi ensimmäiset pelinsä pääsarjatasolla kaudella 2007-2008 Adler Mannheimin joukkueessa. Mauer on edustanut Saksaa alle 18-vuotiaiden MM-kisoissa 2006 sekä alle 20-vuotiaiden 1.divisioonan MM- kisoissa 2008. Miesten maajoukkueessa Mauer pelasi ensimmäisen kerran keväällä 2011. Kaikkiaan Mauer on edustanut Saksaa MM-kisoissa neljästi ja sen lisäksi vuoden 2018 olympiaturnauksessa. ==Lähteet== Luokka:Saksalaiset jääkiekkoilijat Luokka:Saksalaiset olympiamitalistit Luokka:Vuonna 1988 syntyneet Luokka:Elävät henkilöt
River (kappale)

River on puolalaisen laulajan Krystian Ochmanin kappale. Hän edusti Puolaa Eurovision laulukilpailussa 2022 voitettuaan Puolan Tu bije serce Europy! Wybieramy hit na Eurowizję euroviisukarsinnan. Kappale kilpaili Euroviisujen finaalissa, jossa se sai 151 pistettä ja saavutti sijan 12. == Lähteet == Luokka:Puolan euroviisuedustuskappaleet Luokka:Vuoden 2022 euroviisuedustuskappaleet
Samuel Soramies

Samuel Soramies (s. 30. kesäkuuta 1998 Heidelberg, Saksa) on saksalais- suomalainen jääkiekkoilija, joka pelaa Saksan pääsarja DEL-liigajoukkue Adler Mannheimissa. Ensimmäiset DEL-ottelunsa hän pelasi kaudella 2018–2019 Adler Mannheimin joukkueessa. Soramies edustaa Saksan maajoukkuetta. Soramies on edustanut Saksaa alle 18-vuotiaiden ja alle 20-vuotiaiden joukkueissa maailmanmestaruuskilpailuissa. Soramies pelasi vuoden 2022 jääkiekon maailmanmestaruuskilpailuissa. Hän pelasi myös vuoden 2023 maailmanmestaruuskilpailuissa saavuttaen hopeaa. Soramiehellä on myös Suomen kansalaisuus, ja hän puhuu sujuvaa suomea. == Yksityiselämä == Soramiehen juuret ovat Keravalla, missä hänen isovanhempansa ja serkkuja asuu. Samuel Soramiehen isä muutti Suomesta aikanaan Saksaan, kun hänen pappisisänsä sai sieltä töitä. Samuelin isä jäi Saksaan ja avioitui saksalaisen naisen kanssa. Samuelin isovanhemmat palasivat Suomeen. Samuel Soramies onkin asunut koko elämänsä Saksassa. ==Lähteet== Luokka:Saksalaiset jääkiekkoilijat Luokka:Saksansuomalaiset Luokka:Vuonna 1998 syntyneet Luokka:Elävät henkilöt
Berdytšivin piiri

Berdytšivin piiri () on hallinnollinen piiri Ukrainan pohjoisosassa Žytomyrin alueella. Berdytšivin piirin naapurina on pohjoisessa Žytomyrin piiri, idässä Kiovan alue (Bila Tserkvan piiri) ja etelässä Vinnytsjan alue (H’milnykin js Vinnytsjan piirit). Piirin hallinnollinen keskus on Berdytšiv (73 999 as., 2021). Berdytšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Berdytšivin piirin pinta-alaksi tuli 3 014,0 neliökilometriä. Ukrainan tilastokeskus arvioi Berdytšivin piirin väkiluvuksi 159 164 (1.1.2021). Kaupunkilaisiksi luokiteltiin 60,8 prosenttia piirin asukkaista (96 741 as.), eli kahden kaupungin (Andrušivka ja Berdytšiv) ja neljän kaupunkityyppisen taajaman väestö. Berdychivskyi-Raion.png|Berdytšivin piiri ennen heinäkuun 2020 alueuudistusta. ==Lähteet== ==Aiheesta muualla== * Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista) (ukrssr.com.ua) Luokka:Žytomyrin alueen piirit
Miss Machine

Miss Machine on yhdysvaltalaisen mathcore-yhtye The Dillinger Escape Planin toinen studioalbumi, joka julkaistiin heinäkuussa 2004 Relapse Recordsin kautta. Se on yhtyeen ensimmäinen julkaisu, jossa esiintyvät laulaja Greg Puciato ja basisti Liam Wilson. Miss Machinen myötä yhtyeen tyyli muuttui kokeellisemmaksi. The Dillinger Escape Planin ensimmäinen albumi sitten vuoden 1999, ja albumien välillä tapahtui monia asioita, kuten lyhyt EP, jossa laulajana oli Mike Patton. Albumin kappaleista tehtiin kolme musiikkivideota ("Panasonic Youth", "Unretrofied" ja "Setting Fire to Sleeping Giants"), jonka ohjasi Neurosis-yhtyeen Josh Graham. Metalcore -tuottaja Steve Evettsistä tehtiin albumin tuottaja yhtyeen päätöksestä. Kappale "Unretrofied" oli mukana videopelissä WWE SmackDown! vs. Raw 2006 . == Kappaleet == == Kokoonpano == ;The Dillinger Escape Plan * Greg Puciato – laulu * Ben Weinman – kitara, tuottaja * Brian Benoit – kitara * Chris Pennie – rummut, tuottaja * Liam Wilson – basso ;Tuotanto * Steve Evetts – tuottaja, miksaus * Jesse Cannon – Pro Tools * Tom Shumway - apulainen * James Russo - apulainen * Alan Douches – masterointi * Mike Watkajtys – live-miksaus * Brian Montuori – kansitaide * Dimitri Minakakis – suunnittelu * Matthew Jacobson – tuottaja == Arvostelut == * Desibeli.net: The Dillinger Escape Plan: Miss Machine Viitattu 14.1.2023. * Imperiumi: 9/10Dillinger Escape Plan, The: Miss Machine Viitattu 14.1.2023. == Lähteet == Luokka:Vuoden 2004 albumit
Sarnyn piiri

Sarnyn piiri () on hallinnollinen piiri Ukrainan pohjoisosassa Rivnen alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Sarnyn piirin naapurina ovat pohjoisessa Valko-Venäjän Brestin alue, idässä Žytomyrin alueen Korostenin piiri, etelässä Rivnen piiri ja lännessä Varašin piiri. Piirin hallinnollinen keskus on Sarny (28 865 as., 2021). Sarnyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Rivnen alueen piirien lukumäärän neljään. Aiempaa laajemman Sarnyn piirin pinta-alaksi tuli 6 212,7 neliökilometriä. Ukrainan tilastokeskus arvioi Sarnyn piirin väkiluvuksi 212 598 (1.1.2021). Piiri on maaseutuvaltainen. Kaupunkilaisiksi luokiteltiin prosenttia piirin asukkaista (55 914 as.), eli kahden kaupungin (Dubrovytsja ja Sarny) ja neljän kaupunkityyppisen taajaman väestö. Sarnenskyi-Raion.png|Sarnyn piiri oli paljon pienempi piiri ennen Ukrainan heinäkuun 2020 alueuudistusta. Ст. Сарни - panoramio.jpg|Sarnyn rautatieasema. Stepan panoramics.jpg| Stepanin taajamaa. ==Lähteet== ==Aiheesta muualla== *
Musta hurmio

Musta hurmio on Tapio Suomisen ohjaama ja käsikirjoittama draama- ja televisioelokuva vuodelta 1984. Se perustuu Toivo Pekkasen romaaniin Musta hurmio (1939). Elokuva on kolmiodraama, joka käsittelee pienellä saarella asuvan yhteisön ihmissuhteita, jotka saarelle muuttava puutarhuri Joel saa esiin. == Palkinnot == * Tapio Suominen voitti elokuvasta vuoden 1984 Jussi- gaalassa parhaan ohjauksen Jussi-palkinnon. * Paavo Pentikäinen voitti elokuvasta vuoden 1984 Jussi-gaalassa parhaan miespääosan Jussi-palkinnon. == Lähteet == Luokka:Suomalaiset televisioelokuvat Luokka:Suomalaiset draamaelokuvat Luokka:Vuoden 1984 suomalaiset elokuvat Luokka:Jussi-palkitut elokuvat
Out of Sight

Out of Sight on maltalaisen laulajan Emma Muscatin kappale. Hän voitti kyseisellä kappaleella Maltan Malta Eurovision Song Contest 2022 -euroviisukarsinnan ja näin hänen piti edustaa Maltaa Eurovision laulukilpailussa 2022 kyseisellä kappaleella. Kuitenkin karsinnan jälkeen Muscat vaihtoi kappaletta, ja 14. maaliskuuta hänen ilmoitettiin edustavan Maltaa kappaleella I Am What I Am. == Lähteet == Luokka:Maltan euroviisuedustuskappaleet Luokka:Vuoden 2022 euroviisuedustuskappaleet
Nicholas Collon

Nicholas Collon (s. 7. helmikuuta 1983 Lontoo, Yhdistynyt kuningaskunta) on englantilainen kapellimestari, joka on syyskuusta 2021 toiminut Suomessa Radion sinfoniaorkesterin ylikapellimestarina. Viulun, alttoviulun ja urkujen soittoa opiskellut Collon kertoo jo kymmenvuotiaana halunneensa kapellimestariksi. Hän opiskeli Etonin poikakoulussa ja Cambridgen yliopiston Clare Collegessa. Hän oli vuonna 2004 mukana perustamassa lontoolaista Aurora- orkesteria ja on alusta asti toiminut sen taiteellisena johtajana ja ylikapellimestarina. Ennen RSO:ta Collon toimi Residentie-orkesterin ylikapellimestarina Alankomaiden Haagissa. Kaudella 2011–2012 hän toimi Lontoon filharmonisen orkesterin toisena kapellimestarina. 2010-luvulla hän on ollut myös Kölnin Gürzenich-orkesterin päävierailija. Sinfoniaorkestereiden rinnalla Collon on johtanut säännöllisesti myös oopperoita. Collon aloitti kolmevuotisen kautensa Radion sinfoniaorkesterin ylikapellimestarina syksyllä 2021. Sopimusta jatkettiin neljällä vuodella niin, että hänen kautensa jatkuu kesään 2028. Hannu Linnun seuraajaksi valittu Collon on RSO:n yhdeksäs ja samalla ensimmäinen ulkomainen ylikapellimestari. Hän asuu Lontoossa ja on naimisissa Aurora-orkesterin taiteellisen johtajan, huilisti Jane Mitchellin kanssa. Heillä on kolme 2010-luvulla syntynyttä lasta. ==Lähteet== ==Aiheesta muualla== *Nicholas Collonin henkilökuva Yle Areenassa, video 11 min *Collonin oma verkkosivusto Luokka:Brittiläiset kapellimestarit Luokka:Ylen henkilöstö Luokka:Vuonna 1983 syntyneet Luokka:Elävät henkilöt
Natalja Bestemjanova

Natalja Filimonovna Bestemjanova (; s. 6. tammikuuta 1960) on taitoluistelija, joka edusti Neuvostoliittoa jäätanssissa parinsa Andrei Bukinin kanssa. He olivat maailman huipulla 1980-luvun lopussa. Bestemjanovan ja Bukinin kansainvälinen menestys alkoi vuoden 1982 hopeamitaleista Euroopan- ja maailmanmestaruuskisoissa, jotka Jayne Torvill ja Christopher Dean voittivat. Torvill ja Dean siirtyivät ammattilaisiksi vuoden 1984 olympiavoiton jälkeen, ja Bestemianova ja Bukin siirtyivät maailman ykköspariksi. == Lähteet == Luokka:Jäätanssijat Luokka:Venäläiset taitoluistelijat Luokka:Venäläiset taitoluisteluvalmentajat Luokka:Venäläiset olympiavoittajat Luokka:Vuonna 1960 syntyneet Luokka:Elävät henkilöt
Kaarlo Nieminen (teollisuusneuvos)

Kaarlo Olavi Nieminen (31. lokakuuta 1915 Kärkölä – 15. huhtikuuta 1997 Nastola) oli suomalainen yrittäjä ja yritysjohtaja, joka sai teollisuusneuvoksen arvonimen. Niemisen vanhemmat olivat ratavartija Rikhard Nieminen ja Amanda Nieminen ja puoliso Aune Virtanen. Nieminen kävi Lahden kotiteollisuuskoulun ja toimi valmistuttuaan ensin koulunsa puusepäntyön valvojana 1935–1936 ja sitten työnjohtajana huonekalutehdas Häklissä 1937–1939, kunnes perusti oman puusepänverstaan vuonna 1939. Osallistuttuaan sekä talvisotaan että jatkosotaan Nieminen perusti kahden yhtiökumppanin kanssa Villähteen Kalusto -yhtiön vuonna 1945. Se sai nimensä Nastolan Villähteen kylään rakennetusta kalustetehtaasta. Nieminen opiskeli huonekalualaa ja perehtyi siihen opintomatkoilla useisiin eri maihin. Yritys laajensi toimintaansa, uusi tehdas rakennettiin 1961 Nastolan kirkonkylälle. Samalla se muutti nimensä Vilkaksi. Yrityksen toimitusjohtajana Nieminen osallistui huonekalualan vientiyhteistyöhön ja laajemmin alan järjestötoimintaan. Hänellä oli myös useita alueellisia luottamustoimia. Teollisuusneuvoksen arvonimen Nieminen sai vuonna 1967. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1915 syntyneet Luokka:Vuonna 1997 kuolleet
Kaarlo Fredrik Kerppola

Kaarlo Fredrik Kerppola (24. kesäkuuta 1859 Kangasala – 3. marraskuuta 1924 Helsinki) oli suomalainen filosofian tohtori ja lyseon rehtori.Ylioppilasmatrikkeli 1853–1899Kaarlo Fredrik Kerppola, Uusi Suomi, 04.11.1924, nro 256, s. 5, Kansalliskirjaston digitaaliset aineistotVanhan rehtorin viimeinen matka, Suomen Kuvalehti, 22.11.1924, nro 47, s. 10, Kansalliskirjaston digitaaliset aineistotK. F. Kerppola, Helsingin Sanomat, 04.11.1924, nro 303, s. 4, Kansalliskirjaston digitaaliset aineistot Kerppolan vanhemmat olivat ratsutilallinen Adolf Kerppola ja Helena Gustava Matintytär. Hän pääsi ylioppilaaksi Helsingin ruotsalaisesta normaalilyseosta 1878 ja valmistui Helsingin yliopistosta filosofian kandidaatiksi 1881 sekä filosofian lisensiaatiksi ja tohtoriksi 1894. Kerppola opiskeli myös 1884–1886 Tukholman korkeakoulussa. Kerppola oli matematiikan ja fysiikan opettajana Helsingin suomalaisessa normaalilyseossa 1887–1892 ja Helsingin suomalaisessa yhteiskoulussa 1891–1895. Kerppola oli Helsingin suomalaisen reaalilyseon matematiikan ja fysiikan opettajana ja lehtorina 1891–1924 ja hän oli myös koulun rehtorina vuodesta 1891 alkaen. Kaarlo Fredrik Kerppola oli naimisissa vuodesta 1888 Hilma Matilda Rinteen (Jutikkala) kanssa. Heidän poikansa oli lääkäri ja professori William Kerppola.Kuka kukin on 1954 : William Kerppola == Julkaisuja == * Tutkimus bikvadraattisten jäännösten teoriasta, Helsingin yliopiston väitöskirja. Helsinki 1887, saksankielinen versio Zur Theorie der biqvadratischen Reste. Helsingfors 1888 * Selostus sodan ja kalliinajan vaikutuksesta koulun työhön sekä sen opettajiin ja oppilaisiin teoksessa Suomalainen lyseo. Kertomus lukuvuodesta 1917-1918. Helsinki 1918 == Lähteet == Luokka:Suomen koulujen rehtorit Luokka:Vuonna 1859 syntyneet Luokka:Vuonna 1924 kuolleet
Andrei Bukin

Andrei Anatoljevitš Bukin (; s. 10. kesäkuuta 1957) on taitoluistelija, joka edusti Neuvostoliittoa jäätanssissa parinsa Natalja Bestemjanovan kanssa. He olivat maailman huipulla 1980-luvun lopussa. Bestemjanovan ja Bukinin kansainvälinen menestys alkoi vuoden 1982 hopeamitaleista Euroopan- ja maailmanmestaruuskisoissa, jotka Jayne Torvill ja Christopher Dean voittivat. Torvill ja Dean siirtyivät ammattilaisiksi vuoden 1984 olympiavoiton jälkeen, ja Bestemianova ja Bukin siirtyivät maailman ykköspariksi. Vuoden 1988 olympialaisten avajaisissa Bukin kantoi Neuvostoliiton lippua. Bukinin poika Ivan Bukin kilpailee jäätanssissa parinsa Aleksandra Stepanovan kanssa. He edustivat Venäjän olympiakomitean joukkuetta vuonna 2022 Pekingin talviolympialaisissa. == Lähteet == Luokka:Jäätanssijat Luokka:Venäläiset taitoluistelijat Luokka:Neuvostoliittolaiset taitoluistelijat Luokka:Venäläiset taitoluisteluvalmentajat Luokka:Neuvostoliittolaiset olympiavoittajat Luokka:Vuonna 1957 syntyneet Luokka:Elävät henkilöt
Sääperi

Sääperi on Pohjois-Karjalassa Tohmajärvellä Värtsilän lähellä sijaitseva järvi. == Maantietoa == Sääperi on 2,0 kilometriä pitkä, 950 metriä leveä ja sen pinta-ala on 118 hehtaaria eli 1,2 neliökilometriä. Se sijaitsee Värtsilässä aivan Venäjän rajan tuntumassa. Järvellä ei ole saaria. Se on luodattu ja siitä on julkaistu syvyyskartat. Järven tilavuudeksi on mitattu 2,92 miljoonaa kuutiometriä ja keskisyvyydeksi 2,5 metriä. Sen suurin syvyys on 7,4 metriä, joka sijaitsee järven itäosassa. Yli puolet järvestä on kuitenkin alle kaksi metriä syvää. Järven rantaviivan pituus on 6,6 kilometriä. Järveä ympäröivät Värtsilän peltomaat, jotka ovat rehevöittäneet järvestä monipuolisen lintujärven. Rehevöitymiseen on vaikuttanut myös järvenlasku, joka tehtiin 1960-luvulla. == Vesistösuhteet == Järvi sijaitsee Jänisjoen vesistössä (vesistöaluetunnus 01) Jänisjoen alueella (01.01), jonka Jänisjoen alaosan alueeseen (01.011) se kuuluu. Järven vedenpinnan korkeus on 64,3 metriä mpy. == Historiaa == Vuoden 1975 peruskartassa on noin kolmannes järvestä sisältyi Venäjän vastaisen valtiorajan rajavyöhykkeeseen. == Lähteet == Luokka:Jänisjoen alue Luokka:Tohmajärven järvet
Kanada talviolympialaisissa 2022

Vuonna 2022 järjestetyissä Pekingin talviolympialaisissa kilpaili 215 kanadalaista urheilijaa 14 eri lajissa. Maa osallistui diplomaattiseen boikottiin eikä lähettänyt valtiovallan edustajia kisoihin. ==Mitalistit== Mitali Nimi Urheilumuoto Tapahtuma Päivämäärä Lumilautailu Miesten slopestyle 7. helmikuuta Valérie Maltais Isabelle Weidemann Pikaluistelu Naisten joukkuekisa 15. helmikuuta Steven Dubois Jordan Pierre-Gilles Charles Hamelin Maxime Laoun Pikaluistelu Miesten 5000 metrin viesti 16. helmikuuta Erin Ambrose Ashton Bell Kristen Campbell Emily Clark Mélodie Daoust Ann-Renée Desbiens Renata Fast Sarah Fillier Brianne Jenner Rebecca Johnston Jocelyne Larocque Emma Maltais Emerance Maschmeyer Sarah Nurse Marie-Philip Poulin Jamie Lee Rattray Jill Saulnier Ella Shelton Natalie Spooner Laura Stacey Claire Thompson Blayre Turnbull Micah Zandee-Hart Jääkiekko Jääkiekko talviolympialaisissa 2022 – naisten turnaus 17. helmikuuta Freestylehiihto Miesten kumparelasku 5. helmikuuta Kaukalopikaluistelu Miesten 1500 metriä 9. helmikuuta Lumilautailu Miesten lumilautacross 10. helmikuuta Pikaluistelu Naisten 5000 metriä 10. helmikuuta Freestylehiihto Naisten skicross 17. helmikuuta Freestylehiihto Naisten halfpipe 18. helmikuuta Pikaluistelu Miesten 1000 metriä 18. helmikuuta Pikaluistelu Naisten yhteislähtö 19. helmikuuta Pikaluistelu Naisten 3000 metriä 5. helmikuuta Kaukalopikaluistelu Naisten 500 metriä 7. helmikuuta Alexandria Loutitt Matthew Soukup Abigail Strate Mäkihyppy Sekajoukkue 7. helmikuuta Lumilautailu Miesten slopestyle 7. helmikuuta Lumilautailu Miesten lumilautacross 9. helmikuuta Alppihiihto Miesten alppiyhdistetty 10. helmikuuta Lewis Irving Marion Thénault Freestylehiihto Sekajoukkuehypyt 10. helmikuuta Meryeta O'Dine Lumilautailu Sekajoukkueiden lumilautacross 12. helmikuuta Kaukalopikaluistelu Miesten 500 metriä 13. helmikuuta Rattikelkkailu Naisten monobob 14. helmikuuta Lumilautailu Miesten big air 15. helmikuuta Freestylehiihto Naisten halfpipe 18. helmikuuta Curling Miesten curling 18. helmikuuta Rattikelkkailu neljän joukkue 20. helmikuuta == Lähteet == Talviolympialaisissa 2022 Luokka:Valtiot talviolympialaisissa 2022
Vorontsovskajan metroasema

Vorontsovskaja () on yksi Moskovan metron asemista. Se avattiin 7. joulukuuta 2021. == Lähteet == == Aiheesta muualla == Luokka:Moskovan metroasemat
Kuninkaan hologrammi

Kuninkaan hologrammi (A Hologram for the King) on Tom Tykwerin ohjaama kansainvälinen yhteistuotantoelokuva vuodelta 2016. Ohjaaja on sovittanut käsikirjoituksen Dave Eggersin romaanista. == Juoni == Draamakomediassa Tom Hanks esittää ikääntynyttä liikemiestä Alan Claytä. Elokuvan alussa Alan esittelee tilanteensa fantasiatyylisessä kohtauksessa, laulaen Talking Heads -yhtyeen kappaletta ”Once in a Lifetime”: avioero tuli, omaisuus meni ja hänen pitäisi tehdä rahaa pystyäkseen maksamaan tyttärensä college-opinnot. Mies lähetetään Saudi-Arabiaan myymään maan kuninkaalle uutta hologrammitekniikkaan perustuvaa it-ratkaisua, mutta perillä hän joutuu turhautumaan hitaaseen päätöksentekokulttuuriin ja lupausten pettämiseen. Hän ei pääse tapaamaan juuri ketään sovituista yhteyshenkilöistä, kuninkaasta puhumattakaan. Hänen paikallisia kontaktejaan ovat autonkuljettaja, Alabamassa opiskellut Yussuf (Alexander Black) ja naislääkäri Zahra (Sarita Choudhury), joka leikkaa häneltä kasvaimen. Lopulta tuotteen esittely kuninkaalle onnistuu, mutta vaikuttaa siltä että kauppa on jo ennalta sovittu tehtäväksi kiinalaisten kanssa. Hoitokäyntien myötä Alan ja itsekin juuri eronnut Zahra rakastuvat ja Alan päättää jäädä maahan työskentelemään kiinteistönvälittäjänä kustantaakseen tyttärensä opinnot. == Rooleissa == ==Tuotanto== Elokuvan tarina tapahtuu Saudi-Arabiassa, mutta valtaosin se on kuvattu Marokossa ja Saksassa keväällä 2014. ==Vastaanotto== Film-O-Holic.com Emmi Koivumäki Helsingin Sanomat Leena Virtanen Film-O-Holic.com-elokuvasivustolla Emmi Koivumäki kirjoittaa elokuvan tutkivan omalla kevyellä tyylillään ajatuksia kulttuurirajat ylittävästä yhteisöllisyydestä. ”Tykwer yrittää nostaa Alanin rutiineista koostuvat päivät samanlaisiksi yhteiskunnallisen vallan koneistoiksi kuin tarkat säännöt, joita isäntämaassa tulee noudattaa. Tätä ajatusta ohjaaja ei kuitenkaan pysty viemään loppuun asti. Kyseessä ei ole pelkkä välityö, sillä kunnianhimoa Kuninkaan hologrammilla tuntuu olevan. Syvälliseksi sukellukseksi elokuvaa ei voi kuitenkaan sanoa.” Koivumäki antaa elokuvalle kaksi tähteä, Helsingin Sanomien Leena Virtanen neljä. Virtasen mielestä Kuninkaan hologrammi on hauska ja inhimillinen draamakomedia, joka ottaa haltuun suuria kysymyksiä hillityin elokuvaelein: ”Tykwer asettaa ihmeellisen tarinan palasia kauniiseen järjestykseen ja yhdistää globaalin ja banaalin mittakaavan toisiinsa vaivattomasti.” == Lähteet == == Aiheesta muualla == * Luokka:Brittiläiset draamakomediaelokuvat Luokka:Meksikolaiset elokuvat Luokka:Ranskalaiset draamakomediaelokuvat Luokka:Ranskalaiset romaaneihin perustuvat elokuvat Luokka:Saksalaiset romaaneihin perustuvat elokuvat Luokka:Tom Tykwerin ohjaamat elokuvat Luokka:Vuoden 2016 brittiläiset elokuvat Luokka:Vuoden 2016 ranskalaiset elokuvat Luokka:Vuoden 2016 saksalaiset elokuvat Luokka:Vuoden 2016 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset romaaneihin perustuvat elokuvat Luokka:Elokuvat liike-elämästä
Cfr-entsyymi

Cfr-entsyymi muokkaa ribosomaalista RNA:ta (rRNA). Cfr on proteiini, joka metyloi adenosiininukleotidin peptidyylitransferaasikeskuksessa (PTC) eli johtaa C-8-metylaatioon adeniini 2503 23S rRNA:ssa. Cfr voi myös metyloida A2503 C-2:n, kun ensisijainen metylaatio C-8:ssa on tehty. Tällöin muodostuu 2,8-dimetyyliadenosiini. Cfr-geeniä (kloramfenikoli-florfenikoliresistenssi) on tunnistettu ympäri maailman sekä gram-negatiivisissa että gram- positiivisissa bakteereissa. Cfr aiheuttaa resistenssiä kahdeksalle ribosomeihin kohdistuvalle antibiootille (Phenicols, Linkosamidit, Oksatsolidinodit, Pleuromutiliinit, Streptogramiini A, Hymogromysiini A ja 16-makrolidit). Cfr:n lisääntynyt kyky aiheuttaa antibioottiresistenssiä liittyy lisääntyneeseen rRNA:n metylaatioon A2503:n C-8:ssa. Cfr:n ilmentymistä lisäävät lisääntynyt transkriptio, joka johtuu Ptet-promoottorin muutoksista sekä mutaatiot, jotka parantavat sekä translaatiotehokkuutta että proteiinin vakautta. Tsai työryhmineen on tunnistanut mutaation "hotspot" pisteen (N2K), joka lisää Cfr:n translaatiota/aktiivisuutta. He ovat myös osoittaneet, kuinka yksi metyyliryhmä A2503:ssa voi estää antibioottien sitoutumisen. Tsai ja kumppanit ovat myös määrittäneet Cfr-modifioidun ribosomin 2,2 Å kryoelektronimikroskooppisen rakenteen, joka paljastaa molekulaarisen lähtökohdan sille, kuinka tämä metylaatio aiheuttaa antibioottiresistenssiä. A2503:n modifiointi Cfr:llä ei vaikuta A2503-nukleotidin rakenteeseen tai sijaintiin. Adeniinirengas pysyy syn- konformaatiossa ja asettaa C8-metyyliryhmän suoraan PTC:hen estääkseen antibioottien sitoutumisen. Sen lisäksi, että substraatinukleotidiin lisätään yksittäinen metyyliryhmä, tämä ei johda ylimääräisiin rekenteellisiin muutoksiin PTC-alueella. == Lähteet == Luokka:Proteiinit
FK Garliava

Galiavos futbolo klubas on liettualainen jalkapalloseura Garliavasen kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2008. == Kausi == Kausi Sarjataso Liiga Paikka Linkki 2017 4. Trečia lyga 7. 2021 3. Antra lyga 4. lietuvosfutbolas.lt FK Garliava (2021.)http://www.rsssf.com/tablesl/lito2021.html#1lyga Pirma lyga 2022 2022\. 2. Pirma lyga 12. http://www.rsssf.com/tablesl/lito2022.html#alyga 2023 2. Pirma lyga 8. http://www.rsssf.com/tablesl/lito2023.html#alyga 2024 2. Pirma lyga 15. Pirma lyga 2024 == Lähteet == == Aiheesta muualla == * fkgarliava.lt * Facebook: FK Garliava * lietuvosfutbolas.lt * Soccerway * SofaScore * Globalsportsarchive garliava